	


Na temelju članka 11. Zakona o pravu na pristup informacijama („Narodne novine“, broj 25/13, 85/15 i 69/22), Turistička zajednica Meridiana Slavonica OIB: 22646186444 upućuje 

JAVNI POZIV
za sudjelovanje u postupku savjetovanja s javnošću pri donošenju 
Pravilnika o provedbi postupaka jednostavne nabave 

1. Predmet savjetovanja
Svrha ovog postupka je informiranje javnosti i prikupljanje mišljenja, primjedbi i prijedloga zainteresirane javnosti o nacrtu Pravilnika o provedbi postupaka jednostavne nabave u Turističkoj zajednici Meridiana Slavonica. 
Ovim se aktom uređuju postupci provedbe jednostavne nabave u Turističkoj zajednici Meridiana Slavonica.
2. Razlozi donošenja i ciljevi
Potreba za donošenjem novog općeg akta o provedbi postupaka jednostavne nabave proizlazi iz potrebe usklađenja s izmjenama u zakonodavnom okviru iz područja javne nabave, te iz potrebe digitalizacije, modernizacije postupaka jednostavne nabave kao i jačanja antikorupcijskih učinaka. Pravna obveza usklađivanja s novim Zakonom (ZIDZJN, NN 48/26.)
Ciljevi donošenja pravilnika:
•	usklađivanje s propisima
•	digitalna provedba putem EOJN RH
•	transparentnost
•	jednako postupanje prema gospodarskim subjektima 
3. Rok za dostavu primjedbi
Savjetovanje sa zainteresiranom javnošću otvoreno je od 13.7.2026. do 11.8. 2026.
4. Način sudjelovanja
Zainteresirane osobe svoje prijedloge, primjedbe i očitovanja mogu dostaviti isključivo na propisanom Obrascu za sudjelovanje u savjetovanju koji je dostupan uz ovaj poziv. Ispunjeni obrazac šalje se:Putem elektroničke pošte na adresu: info@tzms.com.hr  s naznakom „Javno savjetovanje - Pravilnik o provedbi postupaka jednostavne nabave. 


Objava rezultata
Po završetku savjetovanja, sve pristigle primjedbe bit će razmotrene. Turistička zajednica Meridiana Slavonica će najkasnije do  13.8.2026. izraditi i objaviti Izvješće o provedenom savjetovanju s javnošću na svojoj službenoj internetskoj stranici.



     Predsjednik turističke zajednice Meridiana Slavonica
                                                                                                            Ivan Šmit

